Under Ku Klux Klan

***Under Ku Klux Klan***, (originaltittel: *Storm Warning*) er en amerikansk film noir-thriller fra 1951 regissert av Stuart Heisler med Ginger Rogers, Ronald Reagan, Doris Day og Steve Cochran i hovedrollene. 

## Handling
Marsha Mitchell kommer til byen Rock Point for å møte sin nygifte søster, Lucy Rice. Men rett etter ankomst til byen legger hun merke til uvanlig oppførsel fra innbyggerne, og hun hører masse bråk som kommer fra en politistasjon. Hun gjemmer seg, men ser et beruset medlem av KKK, som slår ned en mann som de nettopp hadde fått ut av fengsel. Mannen forsøker å komme seg løs og løpe sin vei, men mobben skyter ham to ganger med en hagle. Marsha, gjemmer seg like ved åstedet, ser to av mennene som fjernet hettene fra hodene deres i løpet av volden.

Etter at mobben raskt forlater området, løper Marsha til en nærliggende bowling-hall, hvor søsteren hennes arbeider. Marsha forteller henne om drapet hun nettopp var vitne til. Noe som får Lucy til å fortelle henne om det skjulte arbeidet til Walter Adams, som hun tror var den drepte mannen. Hun forklarer at Adams nylig ankom og fikk jobb for et telefon-selskap. Men egentlig var han journalist som planla å skrive en kritisk artikkel om byen deres. Politiet forsøkte å hindre dette, og arresterte ham på en falsk tiltale for å ha kjørt i beruset tilstand.

Lucy tar med seg Marsha hjem, og forteller ektemannen sin, Hank, om alt som har skjedd. Imidlertid oppstår et problem: Så snart Marsha møter Hank, kjenner hun ham igjen som en av de to KKK-mennene som fjernet hettene deres og myrdet Adams. Når Marsha og Lucy tror de er alene, forteller Marsha til søsteren at ektemannen hennes var en av KKK-medlemmene. Hank overhører samtalen deres, men forsøker å benekte alt sammen. Men innrømmer snart alt sammen. Han var full, og ble tvunget til å være med, men hadde ikke til hensikt at Adams skulle dø. Alt de ønsket å gjøre, ifølge Hank, var å snakke med mannen og overtale ham til å reise sin vei fra byen umiddelbart. Hank ønsker at Marsha skal holde munn om det hun har sett. Marsha godtar motvillig å forlate byen og "glemme" hendelsen.

Distriktsadvokat Burt Rainey ankommer snart drapsstedet og spør politiet om hvordan de kunne la en pøbel kidnappe en av fangene deres. Politiet påstår at de ble overmannet, og aldri hadde noe valg. Rainey er imidlertid skeptisk, og tror at politi-betjentene var medskyldige i mordet. Han stiller også spørsmål til Charlie Barr, den lokale lederen for KKK i området, men han får ikke vite sannheten. Rainey oppdager deretter Marsha, og krever at hun forteller ham hva hun var vitne til. Men veldig mange av innbyggerne i byen ønsker ikke at Rainey skal etterforske saken, av frykt for at han kommer til å ødelegge byens rykte og økonomi. Marsha innrømmer at hun var vitne til det som skjedde, men hun påstår at hun aldri klarte å se noen av ansiktene til noen av KKK-medlemmene på grunn av hettene over hodene deres. Men Rainey ønsker fremdeles at Marsha skal vitne om at hun hadde sett KKK-medlemmene på åstedene. Selv om Marsha fremdeles ikke ønsker å utlevere søsteren ektemann.

## Medvirkende
* Ginger Rogers - Marsha Mitchell
* Ronald Reagan - Burt Rainey
* Doris Day - Lucy Rice
* Steve Cochran - Hank Rice
* Lloyd Gough - Rummel
* Hugh Sanders - Barr

## Referanser


## Eksterne lenker
*